Mir faare abe nach Porrentruy. Dört chouffe mr aasichtschartene u inschtaliere üs am baanhof, wo  mr e huuffe zyt mit charte schrybe verbrate. Es dünkt üs, es heigi cheibe viu jugendlechi, wo iiri zyt mit umehange verbringe. Es isch zuegänermasse rächt aaschteckend... Obwou d wätterprognose nid schlächt wäre, faat s afo schiffe. Hocherfröit lege mr auso wider mau üsi rägechleider aa, bevor mr ume losfaare. Momänt, zersch gö mr natürlech no go ychouffe, ässe zmittag u hange no chli ume. Schliesslech sy mr jo z Porrentruy.